[{"text_idx": "#000001", "text": "Azaroak 24 de noviembre Anso\u0301 17:00"}, {"text_idx": "#000012", "text": "Anne Etchegoyen abeslariarekin batera, 1870 eta 1940 artean, Nafarroako eta Aragoiko milaka emakumek \u2013ainarak izenez ezagutzen ditugunak, hegaztien antzeko migrazioa egiten zutelako\u2013 Pirinioetatik Mauleraino neguan egindako bideari helduko diogu. Espartinen industrian lan egitera joaten ziren eta udaberrian etxera itzuli, familiari laguntzeko edo bere familia osatu eta bizitza berri bat hasteko helburuarekin."}, {"text_idx": "#000013", "text": "Denboran, geografian eta zirkunstantzia historiko eta pertsonaletan zehar egindako bidaia da, artxibo, dokumentu, argazki eta elkarrizketen bidez, eta Annek haien bide bera egingo du filmean zehar."}, {"text_idx": "#000014", "text": "Pirinioak oinez zeharkatzen zituzten Zaraitzu, Erronkari, Anso\u0301 eta Echo ibarretako milaka emakumek Maulera (Zuberoa) iritsi eta espartingintzan aritzeko. Merezi duten lekua eman nahi diegu iraganera egingo dugun bidaia honetan. Espartin-fabriketan lan egiteko bidaiatu zuten 1870tik 1940ra. Emakumeek, askotan 12 urtetik aurrerakoek, familia eta herria utzi eta lanera joaten ziren, egunean hamasei orduz arituta, diru pixka bat irabazteko."}, {"text_idx": "#000015", "text": "Urriaren 7an abiatzen ziren, Arrosario egunean, eta udaberriko elurrak urtu arte ez ziren itzultzen. Urtaroei lotutako migrazioa eta beltzez jantzita joategatik esaten zitzaien Ainarak."}, {"text_idx": "#000016", "text": "Anne Etchegoyenen eskutik, ainara gazte horien historia ezagutuko dugu. XIX. mende amaierako eta XX.aren lehen hereneko bi Europa oso desberdin lotzen zituen oinezko bide horrek, arrazoi ekonomikoengatik egindako genero-migrazio masiboa eta urtaroei lotuta egindakoa."}, {"text_idx": "#000018", "text": "Dokumental hau AINARAK transmedia proiektuaren inguruan ari gara lantzen, ondarea berreskuratzeko proiektu zabalago baten parte baita. Lan horren emaitza, gainera, ainarak.eus webdoka izan da. Horren bidez, sustatzaileok genero- eta urte-sasoiko migrazio-mugimendu horren memoria berreskuratzeko lan egiten dugu, protagonistentzat eraldaketa sakoneko, kultura-trukeko eta heldutasuneranzko esperientzia pertsonaleko prozesua baitzen."}, {"text_idx": "#000023", "text": "Bere hastapen profesionalak ikus-entzunezko eta eszenako hainbat lanen itzulpenean eta zuzenketan oinarritzen dira, besteak beste, 25 film luze (tartean, Aupa, Etxebeste!, La casa de mi padre, Bi anai, Akelarre), telebistako fikziozko telesailen 2.500 kapitulu (Goenkale) edo 50 antzezlan."}, {"text_idx": "#000025", "text": "Gidoilari gisa, Bagoaz! webseriearen bi denboraldien (2016, 2018) arduraduna da, eta baina Ainarak proiektu transmediarena ere. Zuzendari gisa, Bagoaz! -en bi denboraldietan lan egin du, eta Apaiz kartzela (2021) eta Ainarak dokumentaletan."}, {"text_idx": "#000026", "text": "Hainbat zinema-formatutan espezializatutako ekoiztetxea: film luzeak eta laburrak, fikziozkoak zein dokumentalak. Ikuslearen gizatasuna arakatuko duten istorioak biltzea eta kontatzea du xede: memoria historikoa, giza eskubideak, kultura, antropologi\u0301a..."}]